      " 1 ปี  มีครั้งกับเทศกาลไหว้พระจันทร์...ไหนๆมดก็มีโอกาสได้มาแถวย่านเยาวราชช่วงกลางวัน...เมื่อวันเสาร์ที่ผ่านมา  ใกล้เทศกาลไหว้พระจันทร์พอดี  เดินผ่านแต่ละร้านก็เห็นวางขายขนมไหว้พระจันทร์กันเต็มไปหมด...จริงๆมีอีกร้านนึงที่อยากชิมขนมไหว้พระจันทร์มาก...แต่เสียดายที่ไปไม่ถึง  เลยลองของเชียงการีล่าแทน  ค่อนข้างจะหาซื้อชิมได้ง่ายเลยทีเดียว ร้านไหนๆก็รับของแบรนด์นี้มาขายกันทั้งนั้น "

       มดซื้อขนมไหว้พระจันทร์  ตามร้านในแถวเยาวราช  ไม่ได้ไปถึงที่ร้าน  แต่ค่อนข้างหาซื้อทานได้ง่าย ค่ะ  แม้แต่ใน CTW ชั้น 7 ยังมี shop มาเปิดขายเช่นกัน

       อย่างครั้งนี้  เลือกมาชิม 2 รส  ที่ตัวเองยังไม่เคยชิม  คือ ไส้โหงวยิ้งไข่  กับ ไส้เกาลัดแมคคาดาเมียร์
       >> ไส้โหงวยิ้งไข่ 1<<  97.-
                ชิ้นนี้แป้งข้างนอก  แข็งไม่หน่อย  ไม่แน่ใจว่าเป็นเพราะตั้งโชว์ไว้ในตู้ รึเปล่า เลยทำให้เป็นแบบนั้น ส่วนรสชาติ  ถึงแม้จะชิมไส้นี้เป็นครั้งแรก  แต่ยอมรับว่าอร่อยน่ะ ภายในไส้ขนมจะมี  เมล็ดหนำยิ้ง  งาขาว  มะนาวเชื่อม  เมล็ดมะม่วงหิมพานต์  เมล็ดแตงโม  ฟักเชื่อมและไข่แดงเค็ม 

       >> ไส้เกาลัดแมคคาดาเมียร์ <<  103.-
                 ชิ้นนี้  แป้งนุ่มแหะ  แตกต่างจากชิ้นแรกอ่ะ  อาจเป็นเพราะ  ชิ้นนี้เค้าไม่ได้วางไว้ในตู้กระจก  เพราะเห็นไปหยิบข้างในร้านจากกล่องที่ยังไม่ได้เปิด  ส่วนรสชาติ  หวานมันเกาลัดกวนกับเมล็ดแมคคาดาเมียร์ดี  กลิ่นหอมดี  ส่วนตัวคิดว่ามันหวานไปหน่อย  แต่ถามว่าอร่อยไหม  ก็อร่อยล่ะ

      โดยรวม มดขอพูดถึงแต่ขนมไหว้พระจันทร์น่ะ  จาก 2 ชิ้นที่ได้ชิม ชิ้นนึงแป้งแข็งไปหน่อย  อาจเป็นเพราะการเก็บรักษาไม่ถูกวิธี  ซื้อพร้อมกันแต่ความนุ่มของแป้งไม่เท่ากัน  ส่วนในเรื่องของราคาเป็นไปตามมาตรฐาน  ไม่แตกต่างจากแบรนด์อื่นๆ  ขอให้กลางๆไว้ก่อนล่ะกันค่ะ ^_^